Δήμος Πετρούπολης

Διήμερο Αφιέρωμα στην Παράδοση 2018
2018-06-23 20:30 - 2018-06-24 00:00 (Europe/Athens)
Θέατρο Πέτρας, Σάββατο 23 και την Κυριακή 24 Ιουνίου 2018, ώρα έναρξης 20.30, είσοδος ελεύθερη. Το Τμήμα Παραδοσιακών Χορών του Δήμου Πετρούπολης αποτελεί ένα αξιόλογο εργαστήρι εκμάθησης και προβολής της πλούσιας μουσικοχορευτικής παράδοσης του τόπου μας. Είναι ένα από τα πιο πολυπληθή τμήματα του Δήμου, με έτος ιδρύσεως το 1976. Στο διάστημα της λειτουργίας του ενέπνευσε και μετέδωσε σε χιλιάδες συμπολίτες την αγάπη για τον παραδοσιακό χορό και το τραγούδι, τα ήθη και τα έθιμα του τόπου μας, τον λαογραφικό μας πλούτο. Σας προσκαλούμε και φέτος στο “Διήμερο Αφιέρωμα στην Παράδοση”, μια εκδήλωση με σκοπούς, τραγούδια και χορούς από κάθε γωνιά της Ελλάδας, η οποία αποτελεί αποκορύφωμα της δράσης του Τμήματος Παραδοσιακών Χορών και θριαμβευτικό κλείσιμο μιας δημιουργικής χρονιάς.

ΓΕΡΜΑ του Φεδερίκο Γκαρθία Λόρκα
2018-06-22 21:00 - 2018-06-24 00:00, 2018-06-15 21:00 - 2018-06-17 00:00
Το θεατρικό έργο ΓΕΡΜΑ του Φεδερίκο Γκαρθία Λόρκα ανεβαίνει από το Θεατρικό Εργαστήρι του Δήμου Πετρούπολης στη Θεατρική Σκηνή της Δραματικής Σχολής Πέτρας σε σκηνοθεσία Μίλτου Δημουλή.
Ημερομηνίες παραστάσεων 15, 16, 17 και 22, 23, 24 Ιουνίου 2018, ώρα 21:00.
ΕΙΣΟΔΟΣ ΕΛΕΥΘΕΡΗΚρατήσεις θέσεων: 210 5069870 και 69.7777.1821

Βραδιά Χορού 2018.
2018-06-22 21:00
Τα τμήματα ρυθμικής και ψυχοκινητικής αγωγής, σύγχρονου χορού, λατινοαμερικανικών και ευρωπαϊκών χορών του Δήμου Πετρούπολης παρουσιάζουν την Παρασκευή 22 Ιουνίου, στις 21.00 το βράδυ, στο Θέατρο Πέτρας, μια βραδιά γεμάτη με ήχους και κίνηση, χρώμα και μουσική. Η είσοδος είναι ελεύθερη για το κοινό.

Έκθεση Τμήματος Αγιογραφίας Δήμου Πετρούπολης
2018-06-16 00:00 - 2018-06-20 00:00
Το Σάββατο 16 Ιουνίου στις 8 το βράδυ θα πραγματοποιηθούν τα εγκαίνια της Έκθεσης του Εργαστηρίου Αγιογραφίας του Δήμου Πετρούπολης, στο Πολιτιστικό Κέντρο (Εθν. Αντίστασης 61). Η έκθεση θα διαρκέσει έως την Τετάρτη 20 Ιουνίου και θα λειτουργεί καθημερινά τα απογεύματα από τις 6 έως τις 9, ενώ την Κυριακή 17 Ιουνίου θα ανοίξει και το πρωί 10 με 1. Η είσοδος είναι ελεύθερη για το κοινό.

Επετειακή Συναυλία για τα 50 χρόνια της Φιλαρμονικής
2018-06-15 21:00
Με αφορμή την επετειακή συναυλία της Φιλαρμονικής Δήμου Πετρούπολης, που εδώ και μισό αιώνα δίνει το “παρών” με την πολιτιστική και εκπαιδευτική προσφορά της, παλαιότερα μέλη συναντώνται με νεώτερα και συμπράττουν σε ένα μουσικό αφιέρωμα για τα 50 χρόνια λειτουργίας της.Η συναυλία θα πραγματοποιηθεί στο Θέατρο Πέτρας την Παρασκευή 15 Ιουνίου 2018, και ώρα 21.00. Θα ακουστούν έργα από ένα ευρύ φάσμα ελληνικής και ξένης μουσικής, όπως: Verdi, Williams, Mancini, Χατζιδάκις, Γούζιος. Η είσοδος είναι ελεύθερη για το κοινό.

Έκθεσης Ζωγραφικής
2018-06-13 00:00 - 2018-06-17 00:00, 2018-06-12 00:00 - 2018-06-16 00:00, 2018-06-11 00:00 - 2018-06-15 00:00, 2018-06-10 00:00 - 2018-06-14 00:00, 2018-06-09 00:00 - 2018-06-13 00:00
Το Σάββατο 9 Ιουνίου στις 7 το απόγευμα θα πραγματοποιηθούν τα εγκαίνια της Έκθεσης Ζωγραφικής των Εικαστικών Τμημάτων του Δήμου Πετρούπολης, στο Πολιτιστικό Κέντρο (Εθν. Αντίστασης 61). Η έκθεση θα διαρκέσει έως την Τετάρτη 13 Ιουνίου και θα λειτουργεί καθημερινά τα πρωϊνά από τις 10 έως τη 1 και τα απογεύματα από τις 7 έως τις 10. Η είσοδος είναι ελεύθερη για το κοινό.

ART3AGE 2018
2018-06-10 00:00 - 2018-06-14 00:00, 2018-06-09 00:00 - 2018-06-13 00:00, 2018-06-08 00:00 - 2018-06-12 00:00, 2018-06-07 00:00 - 2018-06-11 00:00, 2018-06-06 00:00 - 2018-06-10 00:00
Το εικαστικό εργαστήριο του Δήμου Πετρούπολης συμμετέχει στην εικαστική – καλλιτεaltχνική Έκθεση δημιουργών από την Τρίτη Ηλικία με τίτλο ART3AGE 2018. Από τις 6 έως τις 10 Ιουνίου δεκάδες ερασιτέχνες καλλιτέχνες από ΚΑΠΗ και φορείς δήμων της χώρας, ηλικίας 50 ετών και άνω, θα εκθέσουν τις δημιουργίες τους και θα παρουσιάσουν την δουλειά τους στους πολιτιστικούς χώρους του Δήμου: Βίλα Στέλλα (Γαλήνης και Σοφίας), Πολιστικό Πολύκεντρο «Ηλέκτρα Αποστόλου» (Κουντουριώτου και Νεότητος), 1ο Δημοτικό Σχολείο (Νεότητος και Σοφίας) και Πινακοθήκη Γρηγοριάδη (Μαρ. Αντύπα 18). Ώρες επισκέψεων: Τετάρτη, Πέμπτη, Παρασκευή 18.30 – 21.00, Σάββατο 11.00 – 13.00 και 18.30 – 21.00 και Κυριακή 11.00 – 13.00.
Τα εγκαίνια της 2ης Διαδημοτικής Εικαστικής Διάδρασης θα γίνουν την Τετάρτη 6 Ιουνίου, στις 19.00, στο Πολιτιστικό Πολύκεντρο Ηλέκτρα Αποστόλου (Κουντουριώτου & Νεότητος).
Στην φετινή Έκθεση συμμετέχουν δημιουργοί από τους Δήμους: Αγ. Δημητρίου, Αγίας Παρασκευής, Αμαρουσίου, Γαλατσίου, Ηλιούπολης, Θεσσαλονίκης, Κηφισιάς, Λυκόβρυσης Πεύκης, Ν. Ιωνίας, Παλαιού Φαλήρου, Περιστερίου, Πετρούπολης, Φιλοθέης Ψυχικού, Χαϊδαρίου, Χαλανδρίου, το ΚΑΠΗ του Ερυθρού Σταυρού και, φυσικά, το Εικαστικό Εργαστήρι του Οργανισμού Προσχολικής Αγωγής και Κοινωνικής Μέριμνας του Δήμου Ηρακλείου Αττικής. Τιμώμενη πόλη, ο Δήμος Φλώρινας.Είσοδος σε όλες τις δράσεις, ελεύθερη.

Radio Web
2018-06-09 10:00
Το Δημοτικό Ωδείο Πετρούπολης με τα τμήματα Μουσικής Προπαιδείας και Προθεωρίας παρουσιάζουν την εκδήλωση με τίτλο “Radio Web”, το Σάββατο 9 Ιουνίου, στις 10 το πρωί στο Πνευματικό Κέντρο του Δήμου Πετρούπολης. Η είσοδος είναι ελεύθερη για το κοινό.

Εκθεση Φωτογραφίας 2018
2018-06-06 18:00 - 21:00, 2018-06-05 18:00 - 21:00, 2018-06-04 18:00 - 21:00

13η Έκθεση Κεραμικής
2018-06-03 19:00 - 22:00
